Gebakte fontina-kaas met sampioene | SARIE
Gebakte fontina-kaas met sampioene	deur Melissa Pecoraro
Hierdie gereg is regtig 'n ryk besigheid, Maar dis so lekker! Kan voorgesit word as voorgereg saam met brood of as maaltyd met brood en slaai.
8 groot portobello-sampioene, in repe gesny
4 knoffelhuisies, in repe gesny
2 takkies roosmaryn, blare verwyder
100 g fontina-kaas, in blokkies gesny
brood van jou keuse, gerooster
Verhit die oond tot 200 °C. Sit die sampioene, knoffel en roosmaryn in 'n oondpan of -bak, en sprinkel olyfolie oor. Geur met sout en peper en bedek met kaasblokkies. Plaas in oond tot gesmelt en bruin van kleur. Geniet saam met brood en 'n glasie witwyn.
Fontina is 'n Italiaanse kaas wat van beesmelk gemaak word en 'n melkvetinhoud van omtrent 45% het. 'n Jong fontina het 'n sagte tekstuur en is ideaal vir fonduegeregte gemeng met room. Die neuterige smaak pas perfek by sampioene.